《凄凉犯 己未除夕》
清代·杜文澜

凄凉断角吹残戌，匆匆复送今夕。旧诗未检，新桃漫写，暗愁空积。

梅花自逸。又偷泄、东风信息。奈天寒、冷竮翠袖，鹤外黄岑寂。

还忆浔江上，剑倚珠灯，醉倾春碧。弓衣换否？怅年华、瘦腰知得。

猛听荒鸡，定惊起、江湖倦客。念家山，铁甲未解泪满臆。

作者简介：（1815—1881）清浙江秀水人，字小舫。入赀为县丞。官至江苏道员、署两淮盐运使。曾赞画镇压太平军，为曾国藩所倚重。有《曼陀罗阁琐记》、《采香词》、《万红友词律校勘记》、《古谣谚》、《平定粤寇记略》、《江南北大营纪事》。